A kurzus kódja: FLN-236.07, BBN-FIL-342.03	
A kurzus megnevezése:  Rawls politikai filozófiája 	
A kurzus megnevezése angolul: Rawls’ Political Philosophy	
A kurzus előadója: Pogonyi Szabolcs (pogonyiszabolcs@gmail.com)	
A kurzus helye és ideje: kedd, 14.00 – 15.30 MUK 4/i 221	
Fogadóóra: csütörtök 10.30 – 12.30 MUK 4/i 104	

A kurzus előfeltétele(i):	
A jegyszerzés módja(i): ld. lent	
Követelmények: ld. lent	

A kurzus leírása, tematikája:

A kurzus célja John Rawls politikai filozófiájának áttekintésével a modern politikai filozófia alapvető fogalmainak, problémáinak és érvrendszereinek bemutatása. A kurzus első felében Az igazságosság elméletét elemezzük. A kurzus második részében a kései Rawls-műveket tekintjük át.

Mivel a kései Rawls művek magyarul nem hozzáférhetők, a kurzust csak angolul olvasó diákok vehetik fel.

A diákok a félév során rövid (20 perces) kiselőadást tartanak előre megbeszélt témából és szakirodalom alapján. 

A szemeszter végén a résztvevők előre egyeztetett témájú N=15000-25000 szemináriumi dolgozatot írnak. A szemináriumi dolgozatnak a tudományos értekezésre vonatkozó formai és tartalmi követelményeknek kell megfelelniük. A dolgozatok vázlatának (outline) leadási határideje: a 9. óra. 

A jegyszerzésnek az aktív órai részvétel is feltétele. Néhány példa az órai részvétel minősítésére. Az a diák, aki az órák háromnegyedében a téma alapos ismeretéről tanúskodó, és a szemináriumi munkát érdemben előremozdító hozzászólásokkal segíti, jelest kap az órai munkára. Az órák háromnegyedében többször megszólaló, ám a vitát érdemben nem előmozdító és alapos szövegismertről tanúságot nem tevő diák közepes osztályzatot kap. Az órák felében a diszkusszióhoz egyáltalán hozzá nem szóló diák osztályzata elégtelen.

A szemináriumi jegy az alábbi részjegyekből adódik össze: kiselőadás (30%), koreferátum és órai részvétel (20%), szemináriumi dolgozat (50%). A szemináriumi jegy elégtelen, ha bármelyik részjegy elégtelen.

1. Óramegbeszélés

2. A modern politikai filozófia (bevezető előadás)

3. Az igazságosság elméletének alapfogalmai és alapvetései 

4. A haszonelvűség és intuicionzmus bírálata

5. Az igazságosság két elve

6. Vegyes témák 1. (reflective equilibrium; a négy szakaszos sor; a jól berendezett társadalom)

7. Vegyes témák 2. (a generációk közötti igazságosság; a polgári engedetlenség)

8. Vegyes témák 3. (a család szerepe; a jó és a helyes; az igazságosság jósága)

9. Rawls kommunitárius kritikusai (átvezető előadás)

10. A méltányosságként felfogott igazságosság  újrafogalmazása

11. Politikai liberalizmus 

12. Kantiánus konstruktivizmus? 

A kurzushoz tartozó kötelező irodalom:

Rawls, John 1997: Az igazságosság elmélete. Budapest: Osiris
Rawls, John 1993: Political Liberalism. New York: Columbia University Press (részletek)
Rawls, John 1999: Collected Papers. Cambridge, Mass.: Harvard University Press (részletek)
Rawls, John 2000:  Lectures on the History of Moral Philosophy. Cambridge, Mass.: Harvard University Press (részletek)
Rawls, John 2001: Justice as Fairness. A Restatement. Cambridge, Mass.: Harvard University Press (részletek)

A kurzushoz tartozó ajánlott irodalom:

Freeman, Samuel (szerk.) 2003: The Cambridge companion to Rawls. Cambridge: Cambridge University Press